**APSTIPRINĀTS**

Priekules novada pašvaldības

iepirkumu komisijas

2014.gada 9.aprīļa sēdē,

protokols Nr.2014/15-1

**IEPIRKUMA**

***„GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma”***

**NOLIKUMS**

Iepirkuma identifikācijas Nr.PNP2014/15

Priekule

2014

**1. Vispārīgā informācija**

* 1. **Iepirkuma identifikācijas numurs** – **PNP2014/15.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**nolikumu, tehnisko specifikāciju**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2014. gada 28.aprīlim plkst.15:00.

1.4.2. Kontaktpersona: Priekules novada pašvaldības iepirkumu komisijas priekšsēdētāja Andra Valuže, tel.63497911, 28646422, e-pasts andra.valuze@priekulesnovads.lv .

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt personīgi Priekules novada pašvaldībā pie sekretāres vai atsūtot pa pastu ierakstītā sūtījumā līdz 2014. gada 28.aprīlim plkst.15:00 uz adresi: Priekules novada pašvaldība, Saules ielā 1, Priekulē, Priekules novadā, LV - 3434, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Pasūtītājs neatbild par pazudušiem piedāvājumiem, un tam nav jāpierāda korespondences saņemšana.

1.5.3. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.4. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

**2. Informācija par iepirkuma priekšmetu**

**2.1. Iepirkuma priekšmets –** „GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma” saskaņā ar tehnisko specifikāciju (nolikuma 2.pielikums) un transportlīdzekļu sarakstu, kuriem tiks uzstādītas GPS iekārtas (nolikuma 3.pielikums).

**2.2. Līguma izpildes vieta:** noteikts nolikuma 3.pielikumā.

**2.3. Līguma termiņš:**

2.3.1. 2 (divu) testa iekārtu uzstādīšana 2 nedēļu laikā no līguma parakstīšanas brīža un šo iekārtu testēšanas periods – 2 nedēļas;

2.3.2. GPS iekārtu piegāde, uzstādīšana, kalibrēšana, kontroles sistēmas uzstādīšana – viena mēneša laikā no iekārtu testēšanas perioda beigām;

2.3.2. transporta kontroles sistēmas nomas pakalpojums - 4 (četri) gadi no nodošanas – pieņemšanas akta parakstīšanas par GPS iekārtu piegādi, uzstādīšanu, kalibrēšanu un kontroles sistēmas uzstādīšanu.

**2.4. Cita informācija:**

2.4.1. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi dome@priekulesnovads.lv. Ja no ieinteresētā piegādātāja savlaicīgi ir saņemts jautājums, Pasūtītājs sniedz atbildi ne vēlāk kā sešas dienas pirms piedāvājumu iesniegšanas termiņa beigām nosūtot to jautājuma uzdevējam, un visiem ieinteresētajiem piegādātājiem, kuri Pasūtītājam ir zināmi. Sagatavotā atbilde tiek ievietota pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.2. Pretendentam ir pienākums sekot aktuālajai informācijai (atbildēm uz ieinteresēto piegādātāju jautājumiem u.c.) Pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību Pasūtītāja izvirzītajām prasībām. Iesniedzot piedāvājumu, Pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un Pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma (nolikuma 1.pielikums);

3.4.2. nolikuma 5.sadaļā minētajiem pretendenta kvalifikācijas atlases dokumentiem;

3.4.3. tehniskā piedāvājuma, kas sagatavots, sniedzot tehniskajā specifikācijā prasīto informāciju un pievienojot tehniskajā specifikācijā minētos dokumentus (nolikuma 2.pielikums).

3.5. Ja kāds no Pretendenta iesniedzamajiem dokumentiem satur komercnoslēpumu vai konfidenciālu informāciju, kuru Pasūtītājs nav tiesīgs atklāt, paziņojot par līguma slēgšanu un informējot Pretendentus, Pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.6. Piedāvājuma cenā jāiekļauj visas ar GPS iekārtu piegādi, uzstādīšanu, kalibrēšanu, kā arī transporta kontroles sistēmas nomu saistītās izmaksas - gan paredzamās, gan tādas, kuras Pretendentam vajadzētu paredzēt, un atbilstošos nodokļus.

3.7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.8. Ja saskaņā ar šo nolikumu Piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs*,* kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina Pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā*.* Sagatavojot piedāvājumu, Piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājums jāiesniedz aizlīmētā aploksnē, uz kuras jānorāda:

4.4.1. Pasūtītāja nosaukums un adrese;

4.4.2. atzīme ”Piedāvājums iepirkumam „GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma”;

4.4.3. atzīme „Iepirkuma identifikācijas Nr.PNP2014/15”

4.4.4. atzīme „Neatvērt līdz 2014.gada 28.aprīlim plkst.15:00”;

4.4.5. Pretendenta nosaukums un adrese.

4.5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.4.punktā prasītajai informācijai norādot atzīmi: „Piedāvājuma grozījumi”.

4.6. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.7. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.4.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.4.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

**5. PRASĪBAS PRETENDENTIEM UN PRETENDENTU IESNIEDZAMIE DOKUMENTI**

 5.1. Prasības Pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| **Atbilstība PIL 82.panta piektajai daļai** |
| 5.1.1. Uz Pretendentu nav attiecināms šāds nosacījums:Ir pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai Pretendents tiek likvidēts. | Nav. | Minēto apstākļu esamību Pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz Pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. |
| 5.1.2. Uz Pretendentu nav attiecināms šāds nosacījums:Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. | Nav. | Minēto apstākļu esamību Pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz Pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. |
| **Atbilstība profesionālās darbības veikšanai** |
| 5.1.3. Pretendents ir reģistrēts, licencēts vai sertificēts atbilstoši piegādātāja izcelsmes (reģistrācijas) valsts normatīvo aktu prasībām. | \*Latvijā reģistrētam Pretendentam Uzņēmuma reģistra apliecības kopija nav jāiesniedz. \* Fiziskām personām jāiesniedz VID izsniegta nodokļa maksātāja reģistrācijas apliecības kopija.\*Ja Pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija. | Par Latvijā reģistrētiem Pretendentiem (juridiskām personām) pasūtītājs pārbaudi veic publiski pieejamās datu bāzēs. |
| **Tehniskās un profesionālās spējas** |
| 5.1.4. Pretendents spēj nodrošināt GPS iekārtu piegādi, uzstādīšanu un sniegt transporta kontroles sistēmas nomas pakalpojumu. Pretendentam ir jābūt pieredzei vismaz 2 (divu) līdzvērtīgu piegāžu\* un 2 (divu) līdzvērtīgu nomas pakalpojumu\*\* sniegšanā pēdējo trīs gadu laikā.*\*līdzvērtīga piegāde - vismaz 10 GPS iekārtu (t.sk. vismaz 1 iekārta ar mērstieni) uzstādīšana (iekārtas ir uzstādītas un sekmīgi darbojas vismaz vienu gadu);**\*\* līdzvērtīgi pakalpojumi - sniegti pakalpojumi transporta kontroles sistēmas nomai vismaz vienu gadu.*  | \* Informācija par pēdējo 3 (trīs) gadu laikā līdzīga rakstura veiktajām piegādēm un sniegtiem transporta kontroles sistēmas nomas pakalpojumiem, kas iesniedzama saskaņā ar nolikuma 4.pielikumā norādīto formu, pievienojot rakstiskas pozitīvas atsauksmes. | *Atsauksmē jābūt norādītai sekojošai informācijai:* pasūtītājs - persona, ar kuru bijis noslēgts līgums:Jābūt norādītam, cik GPS (cik t.sk. ar mērstieņiem) iekārtas piegādātas un uzstādītas un vai sistēmas nomas apkalpošana notikusi atbilstoši līguma nosacījumiem, t.sk., termiņiem.Pēc atsauksmēm Pasūtītājam jāvar pārliecināties, ka Pretendents ir veicis vismaz 2 (divus) līdzvērtīgus ar GPS iekārtu uzstādīšanu saistītus darbus un sniedzis vismaz 2 (divus) līdzvērtīgus transporta kontroles sistēmas nomas pakalpojumus atbilstoši šī punkta nosacījumiem. |

5.2. Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina Pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

5.3. Ja Pasūtītājs par Pretendentu, kuram būtu piešķiramas līguma slēgšanas tiesības, atzīst ārvalstī reģistrētu Pretendentu, Pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz to neattiecas šī nolikuma 5.1.1. un 5.1.2.punktā minētie nosacījumi.

5.4. Šī nolikuma 5.3.punktā minētajam Pretendentam prasītās izziņas jāiesniedz Pasūtītājam 10 (desmit) darba dienu laikā no pieprasījuma izsniegšanas vai nosūtīšanas dienas.

5.5. Izziņas un citus dokumentus, kurus izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**6. Piedāvājumu vērtēšana**

6.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

6.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ Pretendentam.

6.3. Iepirkuma komisija:

6.3.1. Vispirms pārbauda piedāvājumu atbilstību šī nolikuma 4.sadaļā minētajām prasībām (prasības piedāvājumu noformēšanai). Par atbilstošiem tiek uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.

6.3.2. Pārbauda piedāvājumu atbilstību šī nolikuma 5.1.3. un 5.1.4.punktā minētajām prasībām (pretendentu atlases dokumenti). Par atbilstošiem tiek uzskatīti tikai tie piedāvājumi, kuros sniegta visa prasītā informācija, kā arī sniegtā informācija apliecina Pretendenta atbilstību izvirzītajām kvalifikācijas prasībām. Piedāvājumi, kuros nav norādīta visa prasītā informācija, vai arī ja sniegtā informācija neapliecina Pretendenta atbilstību izvirzītajām prasībām, tiek noraidīti un tālāk netiek vērtēti.

6.3.3. Pārbauda tehniskā piedāvājuma atbilstību tehniskai specifikācijai. Par atbilstošiem tiek uzskatīti tikai tie piedāvājumi, kas atbilst visām tehniskajā specifikācijā norādītajām prasībām. Neatbilstošie piedāvājumi tālāk netiek vērtēti.

6.3.4. Pārbauda, vai ir sniegta visa finanšu piedāvājuma formā prasītā informācija. Par atbilstošiem tiek uzskatīti tikai tie piedāvājumi, kuros sniegta visa prasītā informācija. Piedāvājumi, kuros nav norādīta visa prasītā informācija, tiek noraidīti un tālāk netiek vērtēti. Pirms cenu salīdzināšanas pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

6.3.5. Nosaka Pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu, un pārbauda attiecīgā Pretendenta atbilstību nolikuma 5.1.1. un 5.1.2.punktā minētajām prasībām vai šī nolikuma 5.3.punktā minētajā gadījumā pieprasa iesniegt Pretendentam attiecīgas izziņas.

6.3.6. Ja attiecīgais ārvalstīs reģistrētais Pretendents šī nolikuma 5.4.punktā minētajā termiņā neiesniedz prasītās izziņas, Pasūtītājs to izslēdz no tālākas dalības iepirkumā un nosaka nākamo Pretendentu, kuram būtu piešķiramas līguma slēgšanas tiesības atbilstoši šī nolikuma 6.3.5. punktā noteiktajai kārtībai.

6.3.7. Pēc 6.3.5.punktā minēto ziņu pārbaudes vai minēto izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanu ar Pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo Pretendentu, kuram būtu piešķiramas līguma slēgšanas tiesības, t.i., Pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu.

**7. Lēmuma izziņošana un līguma slēgšana**

7.1. Triju darba dienu laikā pēc lēmuma pieņemšanas visi Pretendenti tiek informēti par pieņemto lēmumu un lēmums tiek publicēts Pasūtītāja mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Lēmums”.

7.2. Pasūtītājs slēdz ar izraudzīto Pretendentu līgumu (nolikuma 5.pielikums), pamatojoties uz Pretendenta iesniegto piedāvājumu, un saskaņā ar šā nolikuma noteikumiem.

7.3. Pasūtītājs nolikuma 7.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma informācijas par Piegādātāju, ar kuru noslēgts līgums, ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības, ja tādas būs norādītas Piegādātāja iesniegtajā piedāvājumā atbilstoši nolikuma 3.5.punktam.

**8. Pielikumu saraksts**

Nolikumam ir pievienoti 5 (pieci) pielikumi, kas ir nolikuma neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija;

3.pielikums Transportlīdzekļu saraksts, kuriem tiks uzstādītas GPS iekārtas un degvielas caurplūdes mērītāji;

4.pielikums Pretendenta pieredzes (veikto piegāžu un sniegto transporta kontroles sistēmas nomas pakalpjumu) apraksts;

5.pielikums Līguma projekts.

**1.pielikums**

pie iepirkuma

ar identifikācijas Nr.PNP2014/15

nolikuma

**FINANŠU PIEDĀVĀJUMS**

iepirkumam

 **„GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma*”***

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:Adrese:Banka:Kods:Konts:Tālrunis:Fakss:e-pasta adrese:  |

**2. KONTAKTPERSONA**

|  |  |
| --- | --- |
| **Amats, vārds, uzvārds** |  |
| **Tālrunis** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam piegādāt, uzstādīt un kalibrēt GPS iekārtas un sniegt transporta kontroles sistēmas nomas pakalpojumu Priekules novada pašvaldībai saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |  |
| --- | --- | --- | --- | --- |
| **Nr.p.k.** | **Piegāde vai pakalpojums** | **Daudzums**  | **Cena par vienu vienību bez PVN, EUR**  | **Summa par visu apjomu bez PVN, EUR**  |
| 1. | GPS iekārtas, to uzstādīšana ar degvielas kontroli, pieslēdzoties automašīnu analogajam rādītājam vai CAN līnijai  | 27 gab. |  |  |
| 2. | GPS iekārtas, to uzstādīšana ar degvielas kontroli, ievietojot transportlīdzekļa bākā degvielas mērstieni  | 8 gab. |  |  |
| *A=1.+2.* | *Kopā bez PVN, EUR* |  |
| *par A* | *PVN 21% summa, EUR* |  |
| *Kopā ar PVN, EUR* |  |
| 3. | Transporta kontroles sistēmas noma**1** (vienai) iekārtai | 1 mēn. |  | *(nav jānorāda)* |
| *par 3.* | *PVN 21% summa, EUR* |  | *(nav jānorāda)* |
| *Kopā ar PVN, EUR* |  | *(nav jānorāda)* |
| 4. | Transporta kontroles sistēmas noma**35** iekārtām | 1 mēn. |  | *(nav jānorāda)* |
| *Par 4.* | *PVN 21% summa, EUR* |  | *(nav jānorāda)* |
| *Kopā ar PVN, EUR* |  | *(nav jānorāda)* |
| B | Transporta kontroles sistēmas noma35 iekārtām | 48 mēn. |  |  |
| *par B.* | *PVN 21% summa, EUR* |  |
| *Kopā ar PVN, EUR* |  |
| ***A+B.*** | ***Kopā piedāvājums bez PVN (līgumcena), EUR*** |  |
| ***Par A+B*** | ***PVN 21% summa, EUR*** |  |
| ***Kopā piedāvājums ar PVN, EUR*** |  |

3.4. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas šai sakarībā ar GPS iekārtu piegādi, uzstādīšanu, kalibrēšanu, pasūtītāja darbinieku apmācībām un transporta kontroles sistēmas nomas pakalpojuma sniegšanu saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

Z.v.

**2.pielikums**

pie iepirkuma

ar identifikācijas Nr.PNP2014/15

nolikuma

**Tehniskā specifikācija**

iepirkumam

**„GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma”**

***1. GPS iekārtām izvirzītās minimālās obligātās prasības:***

| **Nr.p.k.** | **Tehniskie parametri** | **Minimālās prasības** | **Pretendenta Piedāvājums** |
| --- | --- | --- | --- |
| 1. | Iekārtas nominālais barošanas spriegums | 10 - 30V |  |
| 2. | Strāvas patēriņš pie izslēgtas aizdedzes | ne vairāk kā 50 mA |  |
| 3. | Iekārtas iekšējā atmiņa, spēja uzkrāt datus par nobraukto attālumu, iekārtai atrodoties ārpus GPRS signāla uztveramības zonas | 3 000 km |  |
| 4. | GPS uztvērēja jūtība  | ne mazāka kā 161dBm  |  |
| 5. | USB pieslēgvietas izeja datoram | vismaz 1 |  |
| 6. | Datu reģistrācijas biežums: |  |  |
| 6.1. | pie ieslēgtas aizdedzes | ne retāk par 1 reizi minūtē |  |
| 6.2. | pie izslēgtas aizdedzes | ne retāk par 1 reizi stundā |  |
| 6.3. | Datu reģistrācijas biežums ļauj identificēt transportlīdzekļa nobraukto ceļu un kilometru daudzumu līkumos un pagriezienos | jānodrošina |  |
| 7. | Vēsturisko datu pieejamība | 18 mēn. |  |
| 8. | Regulāras datu kopijas | ne retāk kā 1 reizi mēnesī |  |
| 9. | Transporta līdzekļa degvielas līmeņa noteikšanas ierīces pieslēgšanas iespēja | analogais rādītājs vai CAN līnija |  |
| 10. | Papildus iekārtu vai sensoru pieslēgšanas iespēja GPS iekārtu darbības monitoringam (1 transporta līdzeklim) | jānodrošina |  |
| 11. | Iekārtas darbības temperatūra | atbilstoši Latvijas klimatiskajiem apstākļiem |  |
| 12. | Iekārtas precizitāte, pieļaujamā kļūda koordināšu noteikšanai  |  +/- 3 m |  |
| 13. | Latvijas lielāko pilsētu centru plānu ģeogrāfiskās kartes (Bauska, Cēsis, Daugavpils, Jēkabpils, Jelgava, Jūrmala, Kuldīga, Liepāja, Rīga, Rēzekne, Ogre, Sigulda, Tukums, Valmiera, Ventspils, u.c.) (kartēs attēlojamie elementi: detalizēts ielu un ceļu tīkls ar nosaukumiem, dzelzceļi, valsts un administratīvi teritoriālās robežas, upes, ezeri, meži, purvi, parki, kapsētas, apbūves teritorijas, ēku numuri vai nosaukumi, ēku kontūras) | minimālā detalizācija < 1 : 10 000 |  |
| 14. | Latvijas ģeogrāfiskās kartes mērogs pārējās apdzīvotās vietās (kartēs attēlojamie elementi: detalizēts ielu un ceļu tīkls ar nosaukumiem, dzelzceļi, valsts un administratīvi teritoriālās robežas, upes, ezeri, meži, purvi, parki, kapsētas, apbūves teritorijas, ēku numuri vai nosaukumi, ēku kontūras) | minimālā detalizācija < 1 : 20 000 |  |
| 15. | Latvijas ģeogrāfiskās kartes mērogs ārpus pilsētām (kartēs attēlojamie elementi: ceļu tīkls ar dalījumu pa ceļu segumiem un kategorijām, galveno ceļu un tranzīta ceļu numuri, dzelzceļi, valstu un augstākās pakāpes administratīvo vienību robežas, pilsētas un lauku apdzīvotās vietas, viensētu nosaukumi, ēku kontūras, upju tīkls, ezeri, meži, purvi) | minimālā detalizācija < 1 : 500 000 |  |
| 16. | Detalizēta Latvijas autoceļu karte (kartes elementi: detalizēts ceļu tīkls ar dalījumu pa ceļu segumiem un kategorijām, dzelzceļi, valstu robežas,administratīvās robežas, pilsētas un lauku apdzīvotās vietas, upju tīkls, ezeri, meži, purvi) | minimālā detalizācija < 1 : 200 000 |  |
| 17. | Aerofoto karte visā Latvijas teritorijā | minimālā detalizācija < 1 : 10 000 |  |
| 18. | Pasūtītāja objektu meklēšana pēc pasūtītāja definētajām pazīmēm | jānodrošina |  |
| 19. | Iespēja mainīt kartes mērogu interneta pārlūka programmā (samazināt, palielināt, tuvināt atsevišķus apgabalus) | jānodrošina |  |
| 20. | Iekārtas nokomplektētas un noplombētas, lai novērstu tīšus bojājumus (piem., antenu atvienošanu u.c.) | jānodrošina |  |

| **Nr.p.k.** | **Funkcionalitātes apraksts** | **Pazīme** | **Pretendenta Piedāvājums** |
| --- | --- | --- | --- |
|  | Sistēmas uzstādījumi: |  |  |
| 21. | Sistēmas valoda | nodrošināta darbība latviešu valodā |  |
| 22. | Iespēja izveidot Pasūtītāja transporta līdzekļu grupas un piesaistīt grupu sistēmas lietotājam  | neierobežots skaits |  |
|  | Ģeogrāfiskajās kartēs attēlojamās funkcijas: |  |  |
| 23. | Transporta līdzekļa atrašanās vietas un parametru noteikšana reālajā laikā  | kustības ātrums (km/h) un virziens, ieslēgts/izslēgts motors, ieslēgta/izslēgta papildus iekārta, degvielas atlikums bākā, pieturvietas  |  |
| 24. | Transporta līdzekļa vēsturisko parametru attēlošana kartē (23.punktā minētie rādījumi) | minimālais datu attēlošanas intervāls ≤ 1 min. |  |
| 25. | Iespēja kartē definēt zonu (poligonu) ar iebraukšanas/izbraukšanas kontroli un iespēju nosūtīt brīdinājuma īsziņu vai e-pastu par notikuma iestāšanos | jānodrošina |  |
| 26. | Iespēja kartē definēt braukšanas maršrutus un salīdzināt faktisko nobraukto maršrutu ar definēto maršrutu | jānodrošina |  |
|  | Pieejamie uzkrājamie dati (atskaites): |  |  |
| 27. | Iespēja atskaitēs izvēlēties periodu un apstāšanās intervālus (mēneši, dienas, izvēlēties atsevišķi nedēļas dienu/-as (piem.: sestdiena vai svētdiena), stundas, minūtes – no/līdz) | jānodrošina |  |
| 28. | Iespēja visas pieejamās atskaites sagatavot „html” un „xls” formātos  | jānodrošina |  |
| 29. | Informācija par nobrauktajiem maršrutiem, attālumiem | apdzīvota vieta, adrese, pasūtītāja objekta nosaukums, laiks (hh:mm) no/līdz, nobrauktais attālums (km), prognozētais degvielas patēriņš (l/100km) |  |
| 30. | Informācija par braukšanas ātrumu  | (apdzīvota vieta, laiks (hh:mm) no/līdz, nobrauktais attālums (km), ātrums (km/h)) |  |
| 31. | Atskaite par degvielas uzpildēm  | (apdzīvota vieta, adrese, degvielas atlikums pirms/pēc uzpildes, uzpildītās degvielas daudzums (dati tiek reģistrēti, ja iekārta uz attiecīgā transporta līdzekļa ir uzstādīta ar pieslēgumu pie degvielas līmeņa devēja) |  |
| 32. | Stāvvietu (vai apstāšanās vietu) uzskaite  | (apdzīvota vieta, adrese, laiks (hh:mm) no/līdz, ilgums (stundas, minūtes)) |  |
| 33. | Iespēja izveidot ceļazīmes – tai skaitā VID ceļazīmi, traktortehnikas ceļazīmi | jānodrošina |  |
| 34. | Informācija par iebraukšanu/izbraukšanu definētajā zonā (poligonā)  | (datums, laiks (hh:mm), transporta līdzeklis, notikuma attēlojums kartē) |  |
| 35. | Definētā braukšanas maršruta salīdzināšana ar faktisko nobraukto maršrutu (attēlojums kartē) | jānodrošina |  |
| 36. | Garantijas laiks GPS iekārtām | vismaz 24 mēneši |  |

**\*** *Tukšajos lauciņos Pretendents norāda piedāvātajām GPS iekārtām atbilstošo skaitlisko tehnisko rādītāju un rindās, kurās nav skaitliski izteikts raksturojošais lielums, norāda vai piedāvātās GPS iekārtas tiek nodrošinātas atbilstoši attiecīgajai prasībai, norādot „tiek nodrošināts” vai „netiek nodrošināts”.*

Pretendentam jāiesniedz apliecinājums, ka:

1. iekārtas atbilst direktīvas 1999/05/CE R&TTE (attiecas uz radio un telekomunikāciju iekārtām) prasībām;

2. ja Pasūtītājs noslēgs ar Pretendentu līgumu, tad Pretendents pēc Pasūtītāja pieprasījuma 2 (diviem) transporta līdzekļiem (pēc Pasūtītāja izvēles) uz 2 nedēļām uzstādīs testa iekārtas un degvielas līmeņa kontroles sistēmas (bezmaksas demonstrācijas paraugi), vienam transporta līdzeklim ievietojot mērstieni un vienu pievienojot CAN vai analogajai sistēmai, lai Pasūtītājam būtu iespēja pārbaudīt piedāvātās sistēmas darbību, kvalitāti un atbilstību tehniskajai specifikācijai;

3. ja Pasūtītājs noslēgs ar Pretendentu līgumu, tad Pretendents pēc Pasūtītāja pieprasījuma veiks Pasūtītāja norādīto darbinieku apmācību GPS iekārtu un programmatūras lietošanā.

***2. Pakalpojumam izvirzītās minimālās obligātās prasības:***

|  |  |
| --- | --- |
| **Minimālās obligātās prasības apraksts** | **Pretendenta komentāri par pakalpojuma atbilstību izvirzītajām prasībām un veidu kā tas tiks nodrošināts** |
| Pretendentam jānodrošina klientu atbalsta tālrunis darba dienās no 8:00 līdz 17:00 |  |
| Pretendentam jānodrošina speciālistu konsultācijas par iekārtām un sistēmas lietošanu, to atbilstošu darbību |  |
| Piekļuve Sistēmas lietošanai izmantojot interneta pārlūkprogrammu, bez papildus programmu instalēšanas |  |
| Pieejas tiesību definēšana Sistēmas lietotājiem – novada administrācijā (3 gab.) un pagastu pārvaldēs (5 gab.) |  |
| Piedāvātajam mobilo sakaru operatoru tīklam jāaptver vismaz 99% Latvijas valsts teritorijas |  |
| Piekļuves iespēja Sistēmai un atskaitēm 24 stundas diennaktī un 7 dienas nedēļā |  |
| Bezmaksas Sistēmas pakalpojumu jauninājumi |  |
| Iespējamo defektu novēršanas laiks Priekules novada administratīvajā teritorijā - 2 darba dienas no bojājumu pieteikšanas dienas, t.sk., izbraukums uz garantijas remontiem. |  |

**3.pielikums**

pie iepirkuma

ar identifikācijas Nr.PNP2014/15

nolikuma

**Transportlīdzekļu,**

**kuriem tiek uzstādītas GPS iekārtas un**

**degvielas caurplūdes mērītāji, saraksts**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Nosaukums, marka** | **VRN** | **Izlaiduma gads** | **Degviela** | **Transportlīdzekļi, kuriem bākā ievietos degvielas caurplūdes mērītāju** |
| **Priekules pilsēta** |
| 1. | VW Passat | HJ2697 | 2004 | DD |  |
| 2. | VW Caravella | GJ6440 | 2000 | DD |  |
| 3. | VW Caravella | HV810 | 2007 | DD |  |
| 4. | Autobuss Mercedes Benz 0303 | F3464 | 1990 | DD |  |
| 5. | Škoda Octavia | FU4037 | 2006 | DD |  |
| 6. | Opel Combo | EZ1505 | 2003 | DD |  |
| 7. | VW Caravella | GS7699 | 2002 | DD |  |
| 8. | Ford Transit | CK2715 | 1996 | DD |  |
| 9. | IVEKO 4510 | FS9247 | 1995 | DD |  |
| 10. | Mercedes Benz 1722(kravas) | HM8506 | 1992 | DD | **x** |
| 11. | Autogreiders YTO RY 165C - 2 | T3283LM | 2011 | DD | **x** |
| 12. | Traktors MTZ - 82 | T2273LF | 1991 | DD | **x** |
| **Bunkas pagasta pārvalde** |
| 13. | Autobuss Mercedes Benz 0303 | GK 8589 | 1986 | DD |  |
| 14. | Autobuss MB INTOURO | HN7374 | 2010 | DD |  |
| 15. | MB Sprinter 519 CDI | JF9987 | 2010 | DD |  |
| 16. | VW Transporter | HF1206 | 2008 | DD |  |
| 17. | Peugeot 307 | GZ9891 | 2008 | Benzīns |  |
| 18. | UAZ 3303 | AT4608 | 1988 | Benzīns |  |
| 19. | [Renault Trafic](http://www.ss.lv/lv/transport/cars/renault/trafic/) | JM5508 | 2011 | DD |  |
| **Purmsātu speciālā internātpamatskola** |
| 20. | VW Transporter | GP6057 | 2007 | DD |  |
| 21. | Traktors MTZ - 80 | T7154LP | 1987 | DD | **x** |
| **Gramzdas pagasta pārvalde** |
| 22. | Autobuss Mercedes Benz 0303 | DH5732 | 1976 | DD |  |
| 23. | VW Transporter | HG6729 | 2009 | DD |  |
| 24. | Suzuki Liana | ZS7808 | 2008 | Benzīns |  |
| **Kalētu pagasta pārvalde** |
| 25. | MB Sprinter | GK 3705 | 1998 | DD |  |
| 26. | Opel Zafira | EJ9226 | 2001 | DD |  |
| 27. | Autobuss BMC Probus 215 SCB | HO184 | 2010 | DD |  |
| 28. | Autobuss Mercedes Benz 0303 | FS6426 | 1988 | DD |  |
| 29. | VW Transporter | GS8754 | 2007 | DD |  |
| 30. | Traktors T - 40 | T2824LB | 1984 | DD | **x** |
| **Virgas pagasta pārvalde** |
| 31. | Hyundai H1 | HG8862 | 2009 | DD |  |
| 32. | Autobuss MB INTOURO | HN7372 | 2010 | DD |  |
| 33. | Traktors K - 701 | LF 22-71 | 1984 | DD | **x** |
| 34. | Traktors MTZ - 80 | 5306LP | 1987 | DD | **x** |
| 35. | Traktors MTZ - 80 | 2270LF | 1989 | DD | **x** |

*\*Ar „x” atzīmēti tie transportlīdzekļi, kuriem bākās jāievieto degvielas caurplūdes mērītāji.*

*\* Transporta līdzekļiem, kuriem netiek uzstādīts degvielas kontrolei mērstienis, degvielas kontrole jārealizē, pieslēdzoties mašīnu anologajam rādītājam vai CAN līnijai.*

*\* GPS iekārtu piegādāšana un uzstādīšana, kā arī mērstieņa ierīkošana notiks Pasūtītāja norādītajās transportlīdzekļu atrašanās vietās (pirms darbu uzsākšanas Pasūtītājs norādīs precīzas transportlīdzekļu atrašanās vietas).* ***Transportlīdzekļi netiks lokalizēti vienuviet!***

**4.pielikums**

pie iepirkuma

ar identifikācijas Nr.PNP2014/15

nolikuma

**Pretendenta pieredzes (veikto piegāžu un sniegto pakalpojumu) apraksts**

|  |  |  |
| --- | --- | --- |
| **Pasūtītājs, kontaktpersona, tālrunis** | **Piegādāto un uzstādīto GPS iekārtu apraksts** *(iekārtu skaits, īss apraksts, t.sk. ir vai nav uzstādīti mērstieņi u.c.)* | **Piegādes un uzstādīšanas gads** |
|  |  |  |
|  |  |  |
|  |  |  |
|  |  |  |
|  |  |  |
| **Pasūtītājs, kontaktpersona, tālrunis** | **Transporta kontroles sistēmas noma** *(cik iekārtu tika apkalpots konkrētā līguma ietvaros u.c.)*  | **Līguma izpildes laiks (no…līdz)** |
|  |  |  |
|  |  |  |
|  |  |  |
|  |  |  |
|  |  |  |

***\**** *\* \*Sniegt informāciju, kas apliecina pretendenta atbilstību šī nolikuma 5.1.4.punktā minētajai prasībai, sniedzot visu prasīto informāciju par veiktajām piegādēm un pakalpojuma sniegšanu ne vairāk kā trijos iepriekšējos gados.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**5.pielikums**

pie iepirkuma

ar identifikācijas Nr.PNP2014/15

 nolikuma

PROJEKTS

**LĪGUMS**

Priekulē

2014.gada \_\_\_.\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās priekšsēdētājas Vijas Jablonskas personā, kura rīkojas uz LR likuma „Par pašvaldībām” un Priekules novada pašvaldības domes 2013.gada 25.jūlija saistošo noteikumu Nr.7 „Priekules novada pašvaldības nolikums” pamata, (turpmāk – Pasūtītājs) no vienas puses

un

\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz *\_\_\_\_\_\_\_\_\_\_\_\_\_\_\_* pamata, (turpmāk –Izpildītājs) no otras puses,

abas kopā un katra atsevišķi turpmāk - Puses,

saskaņā ar iepirkuma „GPS iekārtu piegāde, uzstādīšana Priekules novada pašvaldības transportam un transporta kontroles sistēmas noma” (iepirkuma identifikācijas Nr.PNP2014/15) rezultātiem noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

1.1. Izpildītājs pārdod, piegādā un par saviem līdzekļiem uzstāda GPS iekārtas un degvielas caurplūdes mērītājus (turpmāk – Preces) saskaņā ar tehnisko piedāvājumu (Līguma 2.pielikums) un transportlīdzekļu, kuriem tiek uzstādītas GPS iekārtas un degvielas caurplūdes mērītāji, sarakstu (Līguma 3.pielikums), kā arī nodrošina transporta kontroles sistēmas nomas pakalpojuma sniegšanu (turpmāk – Pakalpojumi), bet Pasūtītājs apņemas samaksāt Izpildītājam par Precēm un Pakalpojumiem atbilstoši Izpildītāja finanšu piedāvājumam (Līguma 1.pielikums) un ievērojot šī Līguma noteikumus.

1.2. Izpildītājs par saviem līdzekļiem apņemas piegādāt Preces uz Pasūtītāja norādītajām adresēm Priekules novada pašvaldības administratīvajā teritorijā un veikt Preces uzstādīšanu un kalibrēšanu viena mēneša laikā pēc šī Līguma 2.6.punktā minētās atļaujas saņemšanas.

1.3. Īpašuma tiesības uz Precēm Pasūtītājam pāriet ar brīdi, kad ir apmaksāts Līguma 3.4.punktā minētais rēķins par Preču piegādi un uzstādīšanu**.**

1.4. Izpildītājs nodrošina transportu kontroles sistēmas nomas pakalpojuma sniegšanu 48 (četrdesmit astoņus) mēnešus no visu Preču nodošanas – pieņemšanas aktu parakstīšanas par GPS iekārtu piegādi, uzstādīšanu, kalibrēšanu un kontroles sistēmas uzstādīšanu.

1.5. Tehniskā piedāvājumā noteikto GPS iekārtu skaitu Pasūtītājs Līguma darbības laikā ir tiesīgs palielināt vai samazināt 20 % no Līguma 3.pielikumā norādītā transportlīdzekļu skaita. Ja Pasūtītājs pieprasa papildus Preču piegādi un uzstādīšanu līguma darbības pirmajā gadā, Izpildītājs piegādā Preces atbilstoši finanšu piedāvājumā (līguma 1.pielikums) norādītajai cenai. Pārējā Līguma darbības laikā Pasūtītājs un Izpildītājs vienojas par Preces cenu atbilstoši tirgus situācijai.

**2. PRECES PIEŅEMŠANAS –NODOŠANAS NOSACĪJUMI**

2.1. Izpildītājs apņemas uzstādīt 2 (divu) nedēļu laikā no Līguma parakstīšanas brīža 2 (diviem) transporta līdzekļiem testa iekārtas (vienam transporta līdzeklim – ievietojot degvielas caurplūdes sistēmas mērītāju un vienam transporta līdzeklim – GPS iekārtu ar analogo rādītāju vai CAN līniju) un degvielas līmeņa kontroles sistēmas (turpmāk – Preces paraugi), kā bezmaksas demonstrācijas paraugus (turpmāk – Preču paraugi) uz 2 (divām) nedēļām, pirms tam to saskaņojot ar Pasūtītāju.

2.2. Preces paraugu nodošana un pieņemšana notiek Pasūtītāja norādītajā vietā un laikā abu Pušu pilnvaroto personu klātbūtnē. Pasūtītāja pilnvarotā persona šī Līguma punkta izpildei ir pašvaldības izpilddirektors Andris Razma.

2.3. Ja Preces paraugu testēšanas laikā tiek konstatēti to darbības traucējumi, tad Puses sastāda neatbilstību aktu un Izpildītājs šos darbības traucējumus par saviem līdzekļiem novērš 2 (divu) darba dienu laikā un Preces paraugu servera bojājumu gadījumā tos novērš ne ilgāk kā 2 (divu) stundu laikā no Pasūtītāja bojājuma pieteikuma saņemšanas brīža. Šajā gadījumā Preču paraugu testēšanas laiks 2 (divas) nedēļas tiek skaitīts no darbības traucējumu novēršanas brīža, par ko tiek sastādīts akts.

2.4. Preču paraugi ir uzskatāmi par atbilstošiem tehniskajam piedāvājumam, ja tie darbojušies testa laikā bez traucējumiem vai pēc konstatēto darbības traucējumu novēršanas nepārtraukti 2 (divas) nedēļas bez atkārtotiem darbības traucējumiem.

2.5. Ja pēc šī Līguma 2.3.punktā minēto darbības traucējumu novēršanas pagarinātajā testēšanas termiņā atkārtoti tiek konstatēti Preču paraugu darbības traucējumi, Pasūtītājs ir tiesīgs vienpusēji lauzt šo Līgumu. Šajā gadījumā par Līguma neizpildi Izpildītājs 10 (desmit) darba dienu laikā no Līguma laušanas brīža un attiecīga rēķina saņemšanas samaksā Pasūtītājam līgumsodu 10 % apmērā no šī Līguma 3.1.1.punktā minētās līgumcenas.

2.6. Ja Preču paraugiem nepārtrauktu 2 (divu) nedēļu testēšanas laikā darbības traucējumi netiek konstatēti, tad šī Līguma 2.7.1.punktā minētā Pasūtītāja pilnvarotā persona dod atļauju piegādāt un uzstādīt visas 1.1.punktā minētās Preces 1.2.punktā minētajā kārtībā.

2.7. Preču piegāde, uzstādīšana un kalibrēšana notiek Pasūtītāja norādītajā laikā un adresēs Priekules novada pašvaldības administratīvajā teritorijā Pušu pilnvaroto personu klātbūtnē. Pasūtītāja pilnvarotās personas Preces piegādes vietās:

2.7.1. Priekules pilsētā: pašvaldības izpilddirektors Andris Razma, tel.29176392, e-pasts: direktors@priekulesnovads.lv;

2.7.2. Bunkas pagasta pārvaldē: pārvaldes vadītājs Edgars Dargužis, tel.26539003, e-pasts: edgars.darguzis@priekulesnovads.lv;

2.7.3. Gramzdas pagasta pārvalde: pārvaldes vadītājs Augustins Eidejus, mob.tel. 26428396, e-pasts: gramzda@priekulesnovads.lv;

2.7.4. Kalētu pagasta pārvaldē: pārvaldes vadītāja Agrita Driviņa, tel.29178398, e-pasts: agritadrivina@inbox.lv;

2.7.5. Virgas pagasta pārvaldē: pārvaldes vadītāja Ruta Balode, tel.26536512, e-pasts: virga@priekulesnovads.lv.

2.7.6. Purmsātu speciālā internātpamatskola: direktore Anitra Šneidere, tel.63454904, 29217096, e-pasts: purmsatusk@inbox.lv.

2.8. Par Preču piegādes dienu tiek uzskatīta diena, kad Izpildītājs ir piegādājis Preces atbilstoši šī Līguma noteikumiem un Pušu pilnvarotās personas parakstījušas Preču pieņemšanas - nodošanas aktus un Preces pavadzīmi – rēķinu.

2.9. Izpildītāja nozīmēts kvalificēts speciālists ne vēlāk kā 3 (trīs) darba dienu laikā pēc Preču nodošanas – pieņemšanas aktu parakstīšanas, saskaņojot ar šī Līguma 2.7.1.punktā minēto Pasūtītāja pilnvaroto personu, veic Preces lietošanas un saistītās programmatūras apmācības. Apmācības notiek Pasūtītāja telpās.

2.10. Ja Izpildītājs neievēro uz viņu attiecināmos ar šī Līguma izpildi saistītos termiņus, kas saistīti ar Preču paraugu, Preču piegādi, uzstādīšanu, testēšanas laiku, Izpildītājs maksā soda naudu 0,1 % apmērā no šī Līguma 3.1.1.punktā norādītās līgumcenas par katru nokavēto dienu, bet ne vairāk kā 10 % no šajā Līguma punktā minētās līguma summas. Soda naudas samaksa neatbrīvo Izpildītāju no līgumsaistību izpildes.

2.11. Ja Pasūtītājs neievēro Līguma 3.4. un 3.5.punktā noteiktos maksājumu veikšanas termiņus, Pasūtītājs maksā Izpildītājam soda naudu 0,1 % apmērā no neapmaksātā rēķina summas par katru nokavēto dienu. Soda naudas samaksa neatbrīvo Pasūtītāju no līgumsaistību izpildes.

1. **PAKALPOJUMA IZPILDES TERMŅI UN SAVSTARPĒJO NORĒĶINU KĀRTĪBA**

3.1. Līguma kopējā summa uz Līguma noslēgšanas brīdi ir **EUR** \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas **EUR** \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un **PVN 21%** summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas saskaņā ar Izpildītāja iesniegto finanšu piedāvājumu (Līguma 1.pielikums) sadalās šādi:

3.1.1. par Preču piegādi, uzstādīšanu un kalibrēšanu Līguma kopējā summa ir **EUR** \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas **EUR** \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un **PVN 21%** summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

 3.1.2. par transporta kontroles sistēmas nomu Līguma kopējā summa 48 (mēnešiem) par 35 iekārtām ir **EUR** \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas **EUR** \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un **PVN 21%** summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.2. Transporta kontroles sistēmas noma par vienu transporta vienību ir **EUR** \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) mēnesī, kas sastāv no līgumcenas **EUR** \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un **PVN 21%** summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.3. Transporta kontroles sistēmas noma par 35 (trīsdesmit piecām) transporta vienībām ir **EUR** \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) mēnesī, kas sastāv no līgumcenas **EUR** \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un **PVN 21%** summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.4. Pasūtītājs 3.1.1.punktā minēto summu pārskaita Izpildītāja norādītajā bankas kontā 15 (piecpadsmit) darba dienu laikā pēc visu Preču nodošanas - pieņemšanas aktu un pavadzīmes – rēķina saņemšanas un šī Līguma 2.9.punktā minēto apmācību veikšanas.

3.5. Līguma 3.3.punktā noteikto transporta kontroles sistēmas nomas maksu Pasūtītājs samaksā Izpildītājam ik mēnesi 15 (piecpadsmit) darba dienu laikā pēc rēķina saņemšanas.

3.6. Izpildītājs nav tiesīgs mainīt šī Līguma 3.2.punktā norādīto transporta kontroles sistēmas nomas maksu visā šī Līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai.

3.7. Līguma 3.3.punktā noteiktās summas var mainīties, ja mainās transporta līdzekļu skaits, kurām uzstādītas GPS iekārtas atbilstoši šī Līguma 1.5.punkta nosacījumiem.

**4. NEPĀRVARAMA VARA**

4.1. Puses ir atbrīvotas no atbildības par daļēju jeb pilnīgu šī Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, kuru Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki vai dabas stihijas, kara darbība, valsts varas un pārvaldes institūciju darbība, epidēmijas, streiki, iekšējie nemieri un jebkuri citi apstākļi, kas nav pakļauti Pušu kontrolei.

4.2. Pusei, kura atsaucas uz nepārvaramas varas apstākļiem, par to iestāšanos jāinformē otra Puse 3 (trīs) dienu laikā no nepārvaramas varas iestāšanās brīža. Termiņa neievērošanas gadījumā Puse, kuras darbību traucē nepārvaramas varas apstākļi, zaudē tiesības uz tiem atsaukties.

**5. GARANTIJA**

5.1. Izpildītājs garantē pilnīgu piegādātās Preces atbilstību tehniskam piedāvājumam (Līguma 2.pielikums) un nodrošina piegādāto un uzstādīto GPS iekārtu, degvielas kontroles sistēmu un degvielas caurplūdes mērītāju bezmaksas garantiju un trūkumu novēršanu par saviem līdzekļiem 24 (divdesmit četrus) mēnešus no pieņemšanas - nodošanas aktu parakstīšanas brīža.

5.2. Garantijas laikā Izpildītājs par saviem līdzekļiem novērš Preces tehniskos bojājumus 2 (divu) darba dienu laikā un servera bojājumus darba dienā ne vēlāk kā 2 (divu) stundu laikā no Pasūtītāja bojājuma pieteikuma saņemšanas brīža.

5.3. Izpildītājs nav atbildīgs par Preces tehniskajiem bojājumiem, ja defekti radušies pēc Preču nodošanas - pieņemšanas akta parakstīšanas nepareizas ekspluatācijas dēļ.

**6. LĪGUMA GROZĪŠANA UN LAUŠANA**

6.1. Grozījumi Līgumā noformējami rakstveidā, tie stājas spēkā, kad to parakstījušas abas Puses, un ir neatņemamas Līguma sastāvdaļas.

6.2. Līgums var tikt grozīts, ja tiek mainīts transporta līdzekļu skaits, kurām uzstādītas GPS iekārtas atbilstoši Pasūtītāja vajadzībām un šī Līguma 1.5.punkta nosacījumiem. Līdz ar to izdarāmi attiecīgi Līguma grozījumi arī Līguma 3.3.punktā.

6.3. Pasūtītājs ir tiesīgs vienpusēji lauzt šo Līgumu, rakstiski par to vienu mēnesi iepriekš brīdinot Izpildītāju, ja:

6.3.1. Preces piegādes un uzstādīšanas termiņa nokavējums ir ilgāks par vienu mēnesi;

6.3.2. Izpildītājs nenodrošina kvalitatīvu Pakalpojumu sniegšanu ilgāk kā vienu mēnesi;

6.3.3. Izpildītājs nenovērš Līguma 5.sadaļā minētos bojājumus ilgāk par 2 (divām) nedēļām.

6.3. Ja Līgums tiek lauzts Līguma 6.3.1. un 6.3.3.punktā noteiktajā gadījumā, tad Izpildītājs maksā Pasūtītājam soda naudu 10 % apmērā no Līguma 3.1.1.punktā norādītās līgumcenas. Šādā gadījumā Pasūtītājs atgriež Izpildītājam visas līdz šim brīdim piegādātās un uzstādītās Preces un Preču apmaksa netiek veikta.

6.4. Ja Līgums tiek lauzts Līguma 6.3.2.punktā noteiktajā gadījumā, tad Izpildītājs maksā Pasūtītājam soda naudu 10 % apmērā no Līguma 3.1.2.punktā norādītās līgumcenas. Šādā gadījumā Pasūtītājs samaksā Izpildītājam tikai par tiem pakalpojumiem, kurus faktiski ir saņēmis, t.i., līdz dienai, kad Izpildītājs bez pārtraukuma ir nodrošinājis transporta kontroles sistēmas nomas pakalpojuma saņemšanu Pasūtītājam.

6.5. Izpildītājs ir tiesīgs vienpusēji lauzt šo Līgumu, rakstiski par to vienu mēnesi iepriekš brīdinot Pasūtītāju, ja Pasūtītājs nav veicis šī Līguma 3.4. un 3.5.punktā minētos maksājumus un nokavējums ir ilgāks par vienu mēnesi.

6.6. Ja Līgums lauzts Līguma 6.5.punkta gadījumā, neapmaksājot 3.4.punktā minēto rēķinu, Pasūtītājs maksā Izpildītājam soda naudu 10 % apmērā no Līguma 3.1.1.punktā norādītās līgumcenas.

6.7. Ja Līgums lauzts Līguma 6.5.punkta gadījumā, neapmaksājot 3.5.punktā minētos rēķinus, Pasūtītājs maksā Izpildītājam soda naudu 10 % apmērā no Līguma 3.1.2.punktā norādītās līgumcenas.

**7. LĪGUMA DARBĪBAS TERMIŅŠ**

7.1. Šis Līgums stājas spēkā ar tā parakstīšanas brīdi un tam ir noteikti šādi izpildes termiņa posmi:

7.1.1. 2 (divu) testa iekārtu uzstādīšana 2 nedēļu laikā no līguma parakstīšanas brīža un šo iekārtu testēšanas periods – 2 nedēļas;

7.1.2. GPS iekārtu piegāde, uzstādīšana, kalibrēšana, kontroles sistēmas uzstādīšana – viena mēneša laikā no iekārtu testēšanas perioda beigām;

7.1.3. transporta kontroles sistēmas nomas pakalpojums - 48 (četrdesmit astoņus) mēnešus no nodošanas – pieņemšanas akta parakstīšanas par visu GPS iekārtu piegādi, uzstādīšanu, kalibrēšanu un kontroles sistēmas uzstādīšanu.

7.2. Par Līguma 7.1.3.punktā minēto termiņu Puses slēdz atsevišķu vienošanos pēc visu Preču piegādes un uzstādīšanas, kas ir šī Līguma neatņemama sastāvdaļa.

**8. NOBEIGUMA NOTEIKUMI**

8.1. Visus strīdus, kas izriet no šī Līguma, Puses risina sarunu ceļā. Ja nav iespējams vienoties viena mēneša laikā no strīda rašanās dienas, jebkura no Pusēm ir tiesīga griezties LR tiesu iestādēs strīdus izšķiršanai.

8.2. Pušu reorganizācija vai vadītāju maiņa nevar būt par pamatu Līguma vienpusējai izbeigšanai. Līguma noteikumi ir saistoši līgumslēdzējas Puses tiesību pārņēmējam.

8.3. Līgums sastādīts divos identiskos eksemplāros ar vienādu juridisko spēku: viens eksemplārs – Pasūtītājam, viens – Izpildītājam.

**9. Pušu juridiskās adreses un rekvizīti**

|  |  |
| --- | --- |
| **Pasūtītājs:**Priekules novada pašvaldībaReģ.Nr.LV90000031601Adrese: Saules iela 1, Priekule, Priekules novads, LV-3434A/S Swedbank, HABALV22LV30HABA0551018598451Priekules novada pašvaldības domes priekšsēdētāja\_\_\_\_\_\_\_\_\_\_\_\_\_\_\_\_\_\_\_ V.JablonskaZ.v. | **Izpildītājs:**Reģ.Nr. Adrese: Banka:(*amats)*\_\_\_\_\_\_\_\_\_\_\_\_\_\_\_\_\_\_\_\_ ( *tā atšifrējums)* Z.v. |